《次韵毛达可给事秋怀念归》
宋代·倪涛

结茅远人村，破屋水半扉。凉叶堕清响，空山转斜晖。

微官卧江汊，素心久依依。十年天涯秋，摇落月芳菲。

马蹄岁月去，梦蝶东南飞。平生丘壑志，有言辄乖违。

不如孤征鸿，春风自知归。

作者简介：（1086—1124）广德军人，字巨济。博学强记。年十五，试太学第一。徽宗大观三年进士。调庐陵尉、信阳军教授。累官左司员外郎。因反对朝议攻辽，触怒王黻，贬监朝城县酒税，再徙荼陵船场。工诗，善画草虫。有《云阳集》、《玉溪集》。